ચીન અને અમરિકા વચ્ચેના ટ્રેડ અંગેના સમાચારોની નર્વસનેસ એશિયન શેરબજારમાં રહેતાં તેજીવાળા નવી ખરીદીથી દૂર રહેતાં તેની પાછળ ટ્રેન્ડ અથડાઈ ગયો હતો. ડોલર ઇન્ડેક્સની અસ્થિર ચાલની અસર રૂપિયા પર થઈ હતી અને ક્રૂડ નીચા મથાળે રહેવા છતાં એ કારણ ડિસ્કાઉન્ટ થઈ ગયું હતું. અમેરિકાએ ઇરાન પરના પ્રતિબંધ અમલી થયા હતા. આમ છતાં આઠ દેશોને ઇરાનમાંથી ક્રૂડની આયાત કરવાની પરવનાગી આપવામાં આવતાં બ્રેન્ટ ક્રૂડ સપ્તાહના શરૂઆતમાં સાધારણ ઘટીને બેરલે 73 ડોલરની નીચે ટ્રેડ થતું હતું. ડોલર સામે રૂપિયો ફરીથી નબળો થઇને 73.12ની સપાટી સુધી ગબડ્યો હોવાના રિપોર્ટ મળતા હતા. આને પગલે સાવચેતીનો માહોલ હોય તેમ નિફ્ટી વીઆઇએક્સ ઊછળીને 5.2 ટકા વધીને ફરી 19ની ઊપર 19.27નવા સ્તરે રહી હતી. બ્રોડબેઇઝ આંકમાં મિડ કેપ 69 અને સ્મોલ કેપ 41 પોઇન્ટ ઘટીને રહેતાં માર્કેટ બ્રેડથ સાધારણ નબળી રહીને વધનાર 1290 શેરો સામે 1308 ઘટનાર શેરો રહ્યા હતા. સેક્ટોલ આંકમાં એફએમસીજી 0.3 ટકા, હેલ્થકેર 0.6 ટકા, યુટિલીટી એક ટકા, ઓટો 0.4 ટકા, કેપિટલ ગુડ્ઝ 0.4 ટકા, કન્ઝયુમર ડ્યુરેબલ 0.5 ટકા, ઓઇલ એન્ડ ગેસ 1.4 ટકા, પાવર 1.6 ટકા રહ્યા હતા. નિફ્ટી પીએસયુ બેન્ક આંક 2.2 ટકા વધ્યા હતા તો બીએસઈ રિયલ્ટી આંકમાં 1.5 ટકાની વૃધ્ધિ જોવાઈ હતી. સેન્સેક્સ શેરોમાં એસબીઆઈ સૌથી વધુ 3.4 ટકા વધ્યો હતો તો ઇન્ડ્સઇન્ડ બેન્ક 3.3 ટકા સાથે ઘટવામાં મોખરે હતો.